טום ברנג'ר

טום ברנג'ר (באנגלית: Tom Berenger; נולד ב-31 במאי 1949) הוא שחקן קולנוע אמריקאי, מועמד פרס אוסקר לשחקן המשנה הטוב ביותר וזוכה פרס גלובוס הזהב עבור תפקידו כסמל בארנס בסרט המלחמה "פלאטון" וזוכה פרס אמי לשנת 2012 על תפקידו במיני סדרה "האטפילדס ומק'קויס". ברנג'ר נולד בשם תומאס מייקל מור (Thomas Michael Moore) בשיקגו. לברנג'ר אחות אחת בשם סוזן. את השם "ברנג'ר" בו התפרסם, בחר על שם חברו לספסל הלימודים, זאת משום שהיה כבר טומס מור אחד בכיתה בה למד. ברנג'ר סיים את לימודיו ב"תיכון מזרח ריץ'" שבמערב שיקגו ב-1967, משם המשיך ללמוד עיתונות ב"אוניברסיטת מיזורי". ברנג'ר נטש את תחום העיתונות והחל ללמוד משחק, לשם כך נסע ללמוד במוסדות תיאטרון וקולנוע בניו יורק בתחילת שנות ה-70. ברנג'ר החל את דרכו כשחקן במספר אופרות סבון, הופעתו הקולנועית הבולטת הראשונה הייתה בסרט "מחפשת את מר גודבר". לאחר מכן קיבל תפקיד ראשי בדרמה הקומית המצליחה "החברים של אלכס", ב-1982 זכה ברנג'ר למועמדות לפרס אמי עבור הופעת אורח שערך בסדרה הקומית "חופשי על הבר". בשנת 1986 הגיע ברנג'ר כבר למעמד של כוכב הוליוודי בזכות הופעה בסרט המלחמה של אוליבר סטון "פלאטון". בסרט גילם את דמותו של סמל קשוח בשם בארנס אשר חולק בשאט נפש את הפיקוד עם יריבו המושבע בסרט סמל אליאס (וילם דפו), במהלך הקרבות בג'ונגלים של וייטנאם יורה בארנס באליאס למוות ומנסה להסתיר זאת, בהצלחה יתרה. תפקיד זה זיכה את ברנג'ר בפרס גלובוס הזהב ובמועמדות לפרס אוסקר לשחקן המשנה הטוב ביותר. ברנג'ר הופיע שלוש שנים מאוחר יותר בחלק השני בטרילוגיית סרטי וייטנאם של אוליבר סטון "נולד בארבעה ביולי", בנוסף הופיע בתפקיד ראשי בקומדיית הבייסבול "ליגה לאומית". לאחר מספר הופעות בסרטים דלי תקציב הופיע ב-1993 ברנג'ר במותחן האירוטי שובר הקופות "סליבר" המבוסס על רומן מאת איירה לוין, ברנג'ר שיחק באותה שנה גם בסרט הפעולה "הצלף" לצד צ'אד מייקל קולינס. לאחר תקופה בה לא עבד חזר ברנג'ר ב-2001 למסך הגדול ושיחק בתפקיד משני בדרמת הפשע המרתקת "יום אימונים מסוכן". ב-2010 השתתף ברנג'ר בשובר הקופות המצליח של כריסטופר נולאן "ההתחלה" בתפקיד פיטר בראונינג דודו של רוברט פישר (קיליאן מרפי). ב-2012 זכה ברנג'ר בפרס אמי לשחקן המשנה הטוב ביותר במיני סדרה על הופעתו במיני סדרה ההיסטורית "האטפילדס ומק'קויס". לברנג'ר שישה ילדים משלוש מערכות נישואים נפרדות. בן ובת עם אשתו הראשונה ברברה וילסון, שלוש בנות עם אשתו השנייה ליסה ויליאמס ובת אחת מנישואיו הנוכחיים עם פטרישיה אלברה. מחפשת את מר גודבר (1977) קיד וקסידי - הימים הראשונים (1979) כלבי המלחמה (1981) החברים של אלכס (1983) אדי והמשוטטים (1983) עיר הפחד (1984) פלאטון (1986) זר שומר עליי (1987) ללא מעצורים (1988) נבגד (1988) רומן עם המאפיה (1988) ליגה לאומית (1989) נולד בארבעה ביולי (1989) אהבה במעקב (1990) השדה (1990) התנפצות (1991) הצלף (1993) סליבר (1993) גטיסברג (1993) חתיכה על תנאי (1994) עקבות המסתורין (1995) מורה מחליף (1996) ג'ינג'רברד (1998) צדק מושחת (1998) רב מכר לרצח (1999) גיבור של איש אחד (1999) פשע ממוחשב (2000) יום אימונים מסוכן (2001) מסתורי הוליווד (2001) טיהור מוחלט (2002) התנתקות (2002) הצלף 2 (2002) הצלף 3 (2004) איימי קווין (2006) פגיון (2008) נקודת שבירה (2009) לחסל את האס 2 (2010) חוטאים וקדושים (2010) התחלה (2010) פרחי מלחמה (2012) נקודת שבירה (2012) צלף: מורשת (2014) ארץ רעה (2014) השפעה (2014) צלף: חיסול סופי (2017) 1st Born‏ (2019) הדרך לחיים (2020) Blood and Money‏ (2020) Black Warrant‏ (2022) Desperate Riders‏ (2022) טווח אפס 2 (2024) The Most Dangerous Game‏ (TBA) The Sheriff‏ (TBA) הימור כפול (1986) שוחרי שלום (2003) אל המערב (2005) Detective ‏(2005) - סרט טלוויזיה של הולמרק חזרה לשורשים (2008-2007) Desperate Hours: An Amber Alert‏ (2008) - סרט טלוויזיה הטפילד ומק'קוי (2012) מדיה וקבצים בנושא טום ברנג'ר בוויקישיתוף אתר האינטרנט הרשמי של טום ברנג'ר טום ברנג'ר, במסד הנתונים הקולנועיים IMDb (באנגלית) טום ברנג'ר, באתר AllMovie (באנגלית) טום ברנג'ר, באתר Rotten Tomatoes (באנגלית) טום ברנג'ר, במסד הנתונים הקולנועיים KinoPoisk (ברוסית) אתר מעריצים חגי לוי, משחקי גביע, חדשות, 22 בנובמבר 1990 - כתבת פרופיל בעקבות יציאת הסרט "אהבה במעקב"